Што датычыцца экспарту тавараў і паслуг, то тут, як адзначыла Людміла Цыбулёнак, асноўную ролю выконваюць калійныя ўгнаенні, якія пастаўляе на рынак Беларуская калійная кампанія. Аднак не павінны заставацца ў баку і іншыя арганізацыі. У сувязі з тым работа ўсіх будзе накіравана на павелічэнне адгрузкі і пашырэнне асартыменту прадукцыі ў розныя краіны свету. А дзеля таго неабходна і тавараправодныя сеткі ўдасканальваць, і на міжнародных выставах ды кірмашах актыўней “засвечвацца”. Увогуле ж з улікам штоквартальных заданняў раёну ў 2017-м належыць адправіць на экспарт тавараў на суму не менш за два мільярды долараў ЗША.